**KRITERIJ ZA ODABIR PONUDE**

Ugovor o javnoj nabavi sklopiti će se s ponuditeljem koji dostavi najbolje ocjenjenu ponudu prema kriteriju ekonomski najpovoljnije ponude.

**KRITERIJI ZA ODABIR EKONOMSKI NAJPOVOLJNIJE PONUDE I NJIHOV RELATIVAN ZNAČAJ**

Kriterij odabira ponude je ekonomski najpovoljnija ponuda (ENP).

Ekonomski najpovoljnija ponuda je osnova za odabir i kvalitetno ugovaranje kompetentnih ponuditelja.

Naručitelj će između prihvatljivih ponuda sposobnih Ponuditelja odabrati ekonomski najpovoljniju ponudu na temelju sljedećih kriterija: Specifično stručno iskustvo stručnjaka i Cijena ponude, a čiji je relativni značaj prikazan u tablici:

|  |  |  |  |  |
| --- | --- | --- | --- | --- |
| **R.br.** | **Kratica kriterija** | **Kriterij** | **Max. broj bodova** | **Relativni ponder** |
| 1. | **KCP** | **Cijena ponude** | **60,00** | **60%** |
| 2.1. | **IS1** | **Specifično stručno iskustvo Stručnjaka 1.** | **20,00** | **20%** |
| 2.2. | **IS2** | **Specifično stručno iskustvo Stručnjaka 2.** | **20,00** | **20%** |
|  | **T** | **Ukupan broj bodova (KCP+IS1+IS2)** | **100** | |

U skladu s kriterijima i načinom bodovanja, utvrdit će se ukupan broj bodova svake valjane ponude te će se izvršiti rangiranje valjanih ponuda prema kriteriju za odabir ponude. Naručitelj će odabrati ponudu koja ostvari najveći broj bodova. Ako dvije ili više ponuda ostvare jednak broj bodova sukladno kriteriju za odabir ponude, bit će odabrana ponuda koja je zaprimljena ranije.

S obzirom na to da Naručitelj ne može koristiti pravo na pretporez, uspoređivat će se cijene ponuda s PDV-om.

Ekonomski najpovoljnija ponuda je ponuda s najvećim brojem bodova.

Ukupna ocjena ponude dobiva se kao suma bodova dobivenih po svim kriterijima:

**Tn = KCPn +** **IS1n+ IS2n**

pri čemu je:

n – broj ponude

Tn – ukupan broj bodova n-te ponude

KCPn – ukupan broj bodova n-te ponude za udio cijene

IS1n - ukupan broj bodova n-te ponude za Specifično iskustvo Stručnjaka 1.

IS2n - ukupan broj bodova n-te ponude za Specifično iskustvo Stručnjaka 2.

Naručitelj će odabrati samo jednu, ekonomski najpovoljniju ponudu, odnosno prihvatljivu ponudu s najvećim ukupnim brojem bodova.

Izračun bodova po pojedinim kriterijima vršit će se na sljedeći način:

**1.Cjenovni kriterij (cijena - KCP)**

Maksimalan broj bodova koji gospodarski subjekt može ostvariti prema ovom kriteriju je 60 bodova. Valjana ponuda s najnižom cijenom dobit će maksimalan broj bodova. Bodovna vrijednost ostalih valjanih ponuda izračunava se prema sljedećoj formuli:

**KCP=CPmin/CPox60**

Gdje je:

KCP = cijena ponude (zaokružena na dvije decimale)

CPmin = cijena ponude sa najnižom cijenom

CPo = cijena ponude koja se ocjenjuje

60 = najviši ostvarivi iznos kriterija

**2.Necjenovni kriterij - Specifično iskustvo Stručnjaka**

Naručitelj kao kriterijo dređuje specifično znanje i iskustvo ključnih stručnjaka. Naručitelj traži dokaz da ključni stručnjaci imaju iskustvo u provođenju projekata iz domene Projektnog zadatka u sklopu ove Dokumentacije o nabavi.Samo oni ključni stručnjaci koji će zadovoljiti minimalne uvjete definirane u točki 3.3.3.2. ove dokumentacije o nabavi će biti uzeti u obzir za dodjeljivanje bodova prema kriterijima za odabir ekonomski najpovoljnijeponude.

**Napominje se da sukladno odredbama ove Dokumentacije o nabavi (točka 3.3.3.2.) Stručnjak 1. može istodobno biti nadzorni inženjer za određenu vrstu radova ukoliko udovoljava uvjete sukladno posebnim propisima. U tom slučaju, specifično iskustvo kojim se dokazuje ispunjenje jednog od kriterija za odabir ponude ne može se koristiti u drugom kriteriju za odabir ponude.**

**2.1.Necjenovni kriterij - Specifično iskustvo Stručnjaka 1. (IS1)**

Naručitelj kao jedan od kriterija za odabir ekonomski najpovoljnije ponude određuje iskustvo Stručnjaka 1. Inženjer /Glavni nadzorni inženjer nominiranog sukladno točki 3.3.3.2. Dokumentacije o nabavi. Uzimajući u obzir složenost, vrijednost i prirodu predmeta nabave, iskustvo stručnjaka znatno utječe na razinu uspješnosti izvršenja ugovora o uslugama koje su predmeta nabave te je posljedično određen kriterij povezan s predmetom nabave.

Maksimalan broj bodova koji ponuda može dobiti prema ovom kriteriju je 20,00. Specifično iskustvo Stručnjaka 1. Inženjer /Glavni nadzorni inženjer boduje se kako slijedi:

|  |  |  |  |  |
| --- | --- | --- | --- | --- |
| **R.br.** | **Stručnjak 1 (IS1):**  **Inženjer/Glavni nadzorni inženjer** | **Broj referenci** | **Broj bodova** | **Sveukupni broj bodova** |
| 1. | Broj ugovora izgradnje i/ili rekonstrukcije građevina javne i društvene namjene\* na kojima je stručnjak bio imenovan u svojstvu Inženjera prema FIDIC-u i/ili Glavnog nadzornog inženjera i/ili nadzornog inženjera za čitavo vrijeme trajanja ugovora ili najmanje u neprekinutom trajanju od 10 mjeseci\*\*  Iskustvo se pri bodovanju uzima u obzir samo ako:   * su radovi nad kojima je pružena usluga ugovoreni prema FIDIC modelu ugovora ili jednakovrijedno\*\*\*; * je za radove izdana uporabna dozvola ili drugi jednakovrijedni dokument kojim se odobrava korištenje izgrađene građevine ili je ishođena potvrda o preuzimanju radova. Neće se priznavati uporabne dozvole za dio građevine u sklopu ugovora niti privremene uporabne dozvole, niti potvrde o preuzimanju za dio građevine u sklopu ugovora. * Ako je vrijednost radova nad kojima je pružena usluga jednaka ili veća od 1.000.000,00 Eura (€) bez PDV-a. | *1-2* | *7,00* | ***Maksimalno 20,00***  ***bodova*** |
| *3-4* | *14,00* |
| *5 i više* | *20,00* |
| *\* Prema definiciji iz Zakona o prostornom uređenju (NN 153/13, 65/17, 114/18, 39/19, 98/19, 67/23, čl. 3.):*  *Građevine javne i društvene namjene su građevine namijenjene obavljanju djelatnosti u području društvenih djelatnosti (odgoja, obrazovanja, prosvjete, znanosti, kulture, sporta, zdravstva i socijalne skrbi), radu državnih tijela i organizacija, tijela i organizacija lokalne i područne (regionalne) samouprave, pravnih osoba s javnim ovlastima i udruga građana i vjerskih zajednica.*  *\*\* Računanje u mjesecima: razdoblje od 10 mjeseci istječe onog mjeseca koji po svom broju odgovara danu kad je ugovor započeo odnosno danu u koji pada događaj od kojega se računa trajanje roka. Ako toga dana nema u mjesecu u kojem rok istječe, rok istječe posljednjeg dana toga mjeseca*  *\*\*\** *Naručitelj pod pojmom „FIDIC model ugovora ili jednakovrijedno“ smatra sve primjenjive modele FIDIC ugovora te jednakovrijedne modele ugovora koji predstavljaju standardizirane uvjete ugovora s propisanim procesima provedbe koje koriste Europska investicijska banka (EIB), Europska banka za obnovu i razvitak (EBRD), Svjetska banka (WB) i slično. Radovi će se ugovoriti po FIDIC modelu ugovora Crvena knjiga (Red Book) prvo izdanje iz 1999. u izdanju „Federation Internationale des Ingenieurs-Conseils“ (FIDIC), te je iz tog razloga specifično iskustvo stručnjaka prema FIDIC modelu ugovora ili jednakovrijedno vrlo važno radi efikasnog, uspješnog, pravodobnog i kvalitetnog izvršavanja predmeta nabave* | | | | |

**2.1.Necjenovni kriterij - Specifično iskustvo Stručnjaka 2. (IS2)**

Naručitelj kao jedan od kriterija za odabir ekonomski najpovoljnije ponude određuje iskustvo Stručnjaka 2. Nadzorni inženjer za građevinske radove nominiranog sukladno točki 3.3.3.2. Dokumentacije o nabavi. Uzimajući u obzir složenost, vrijednost i prirodu predmeta nabave, iskustvo stručnjaka znatno utječe na razinu uspješnosti izvršenja ugovora o uslugama koje su predmeta nabave te je posljedično određen kriterij povezan s predmetom nabave.

Maksimalan broj bodova koji ponuda može dobiti prema ovom kriteriju je 20,00. Specifično iskustvo Stručnjaka 2. Nadzorni inženjer za građevinske radove boduje se kako slijedi:

|  |  |  |  |  |
| --- | --- | --- | --- | --- |
| **R.br.** | **Stručnjak 1 (IS1):**  **Nadzorni inženjer za građevinske radove** | **Broj referenci** | **Broj bodova** | **Sveukupni broj bodova** |
| 1. | Broj ugovora čija je vrijednosti radova nad kojima je pružena usluga jednaka ili veća od 1.000.000,00 Eura (€) bez PDV-a na kojima je stručnjak izvršavao uslugu Nadzorni inženjer za građevinske radove ili Glavni nadzorni inženjer (građevinske struke) pri građenju i/ili rekonstrukciji građevina javne i društvene namjene\*. | *1-2* | *7,00* | ***Maksimalno 20,00***  ***bodova*** |
| *3-4* | *14,00* |
| *5 i više* | *20,00* |
| *\* Prema definiciji iz Zakona o prostornom uređenju (NN 153/13, 65/17, 114/18, 39/19, 98/19, 67/23, čl. 3.):*  *Građevine javne i društvene namjene su građevine namijenjene obavljanju djelatnosti u području društvenih djelatnosti (odgoja, obrazovanja, prosvjete, znanosti, kulture, sporta, zdravstva i socijalne skrbi), radu državnih tijela i organizacija, tijela i organizacija lokalne i područne (regionalne) samouprave, pravnih osoba s javnim ovlastima i udruga građana i vjerskih zajednica.* | | | | |

Za potrebe bodovanja gospodarski subjekti dužni su u ponudi dostaviti potvrde.

**Naručitelj će kao dostatan dokaz stručnog iskustva ključnih stručnjaka prihvatiti:**

* **potvrdu Naručitelja/Investitora ili**
* **Potvrdu Poslodavca kod kojeg je stručnjak angažiran/bio angažiran u vrijeme sudjelovanja u izvršavanju ugovora,**

iz kojih se nedvojbeno i jednoznačno može utvrditi ispunjenje stručnog iskustva ključnih stručnjaka sukladno kriterijima za odabir ponude definiranim odredbama ove točke Dokumentacije o nabavi.

Ukoliko Ponuditelj ne dostavi navedene potvrde za stručnjake, ponuda neće biti odbijena već će u traženom kriteriju ostvariti 0 bodova. Ukoliko pojedini stručnjaci ne dokažu minimum traženog iskustva iz ove točke Dokumentacije o nabavi, ne ostvaruju bodove u sklopu tog kriterija bodovanja stručnjaka, tj. broj bodova koji mu se dodjeljuje je 0.