**UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA**

**ILI STRUČNIM PRAVILIMA**

Primjenjuje se pravo Republike Hrvatske.

Predmet nabave između ostalog podliježe odredbama nacionalnog zakonodavstva Republike Hrvatske o poslovima i djelatnostima prostornog uređenja i gradnje obzirom da je sastavni dio usluga koje se po predmetu nabave trebaju pružiti i usluga nadzora nad radovima na izgradnji.

Svaki gospodarski subjekt koji će sudjelovati u izvršavanju ugovora mora ispunjavati one uvjete i zahtjeve koji su propisani posebnim propisima ili stručnim pravilima za obavljanje pojedinog posla.

Odabrani ponuditelj, obvezan je najkasnije do potpisa Ugovora dostaviti dokumente (potvrde, rješenja, suglasnosti ili drugi važeći dokument izdan od strane nadležnog tijela), kojima se dokazuje ispunjavanje navedenih zahtjeva za obavljanje djelatnosti stručnog nadzora građenja **sukladno Zakonu o poslovima i djelatnostima prostornog uređenja i gradnje (NN 78/15, 118/18, 110/19).**

U slučaju nedostavljanja navedenih dokumenata od strane Izvršitelja ili u slučaju da Izvršitelj nije u mogućnosti ishoditi tražene dokumente, Naručitelj će raskinuti ugovor o javnoj nabavi.

Naručitelj će prihvatiti i bilo koje druge zakonite dokaze o pravu na obavljanje djelatnosti stručnog nadzora građenja na području RH, iako isti nisu izrijekom navedeni u ovoj točki Dokumentacije o nabavi. Naručitelj neće zahtijevati dostavu dokumenata sukladno ovom poglavlju ukoliko navedene dokumente već posjeduje.

Prema članku 31. Zakona o poslovima i djelatnostima prostornog uređenja i gradnje (NN 78/2015, 118/18, 110/19) izvođač ne smije biti uključen u provođenje stručnog nadzora građenja iste građevine.

**Zahtjevi za obavljanje poslova stručnog nadzora građenja (gospodarski subjekt)**

Gospodarski subjekt mora ispuniti zahtjeve za obavljanje poslova stručnog nadzora građenja u Republici Hrvatskoj. Tražene zahtjeve moraju ispuniti pojedinačno svi gospodarski subjekti koji će obavljati usluge na koje se iste odnose.

Na području Republike Hrvatske poslove stručnog nadzora građenja može obavljati ovlašteni arhitekt ili ovlašteni inženjer samostalno u vlastitom uredu ili zajedničkom uredu ili pravnoj osobi registriranoj za djelatnost stručnog nadzora građenja, sukladno Zakonu o poslovima i djelatnostima prostornog uređenja i gradnje (NN 78/15, 118/18, 110/19).

**Ured za samostalno obavljanje** poslova stručnog nadzora građenja osniva se upisom u upisnik ureda za samostalno obavljanje poslova odgovarajuće komore prema posebnom zakonu kojim se uređuje udruživanje u Komoru.

**Zajednički ured** za obavljanje poslova stručnog nadzora građenja osniva se upisom u upisnik zajedničkih ureda odgovarajuće komore.

**Pravna osoba sa sjedištem u Republici Hrvatskoj** mora biti registrirana za poslove stručnog nadzora građenja i mora u obavljanju tih poslova imati zaposlenog ovlaštenog arhitekta ili ovlaštenog inženjera. Ovisno o građevini na kojoj provodi stručni nadzor građenja, pravna osoba koja nema zaposlene sve potrebne ovlaštene inženjere, odnosno ovlaštenog arhitekta iste mora osigurati putem ugovora u skladu s odredbama posebnih propisa.

**Strana pravna osoba** sa sjedištem u drugoj državi koja obavlja djelatnost stručnog nadzora građenja, sukladno članku 70. Zakona o poslovima i djelatnostima prostornog uređenja i gradnje (NN 78/15, 118/18, 110/19), može, pod pretpostavkom uzajamnosti, u Republici Hrvatskoj trajno obavljati djelatnost pod istim uvjetima kao i osoba sa sjedištem u Republici Hrvatskoj. Pretpostavka uzajamnosti ne primjenjuje se na stranu pravnu osobu sa sjedištem u drugoj državi koja obavlja djelatnost stručnog nadzora građenja sa sjedištem u drugoj državi EGP-a, odnosno državi članici Svjetske trgovinske organizacije.

**Za potrebe utvrđivanja okolnosti da je gospodarski subjekt ovlašten za obavljanje djelatnosti stručnog nadzora građenja (trajno) gospodarski subjekt, koji će obavljati poslove stručnog nadzora građenja, Naručitelju dostavlja:**

* **dokaz o upisu u Upisnik ureda za samostalno obavljanje poslova stručnog nadzora građenja ili**
* **dokaz o upisu u Upisnik zajedničkih ureda za obavljanje poslova stručnog nadzora građenja ili**
* **izvadak iz sudskog ili obrtnog registra Republike Hrvatske iz kojeg mora biti vidljivo da je gospodarski subjekt registriran za obavljanje djelatnosti stručnog nadzora građenja te dokaz da ima zaposlenog/osiguranog ovlaštenog arhitekta ili ovlaštenog inženjera**

Strana pravna osoba sa sjedištem u drugoj državi koja obavlja djelatnost stručnog nadzora građenja, sukladno članku 69. Zakona o poslovima i djelatnostima prostornog uređenja i gradnje (NN 78/15, 118/18, 110/19), može u Republici Hrvatskoj, pod pretpostavkom uzajamnosti, na privremenoj i povremenoj osnovi obavljati one poslove koje je prema propisima države u kojoj ima sjedište ovlaštena obavljati ako prije početka prvog posla izjavom u pisanom ili elektroničkom obliku izvijesti o tome nadležno Ministarstvo. Pretpostavka uzajamnosti ne primjenjuje se na stranu pravnu sa sjedištem u drugoj državi koja obavlja djelatnost stručnog nadzora građenja sa sjedištem u drugoj državi EGP-a, odnosno državi članici Svjetske trgovinske organizacije.

Uz izjavu mora priložiti isprave kojim se dokazuje: pravo obavljanja djelatnosti u državi sjedišta strane osobe i da je pokrivena jamstvom, odnosno osiguranjem od odgovornosti za štetu koju bi obavljanjem djelatnosti mogla učiniti investitoru ili drugim osobama, pri čemu se priznaje jednakovrijedno jamstvo, odnosno osiguranje sklopljeno u državi sjedišta strane osobe.

Ministarstvo provodi postupak provjere podataka i o tome izdaje potvrdu.

**Za potrebe utvrđivanja okolnosti da je gospodarski subjekt ovlašten za obavljanje djelatnosti stručnog nadzora građenja (na privremenoj ili povremenoj osnovi) gospodarski subjekt, koji će obavljati poslove stručnog nadzora građenja, Naručitelju dostavlja:**

* **potvrdu Ministarstva nadležnog za poslove graditeljstva i prostornog uređenja Republike Hrvatske da gospodarski subjekt može na privremenoj i povremenoj osnovi obavljati djelatnost stručnog nadzora građenja na području Republike Hrvatske**

Za detaljne informacije o načinu ishođenja navedenih dokaza molimo kontaktirajte Ministarstvo prostornoga uređenja, graditeljstva i državne imovine.

**Zahtjevi za stručnjake**

Poslove stručnog nadzora u svojstvu odgovorne osobe (nadzornog inženjera) trebaju obavljati stručnjaci, koji ispunjavaju uvjete propisane Zakonom o poslovima i djelatnostima prostornog uređenja i gradnje (NN 78/15, 118/18, 110/19).

Sukladno članku 53. Zakona o poslovima i djelatnostima prostornog uređenja i gradnje (NN 78/15, 118/18, 110/19) arhitektonska, građevinska, strojarska i elektrotehnička struka u obavljanju poslova stručnog nadzora građenja provodi nadzor nad izvođenjem radova koje je prema Zakonu o poslovima i djelatnostima prostornog uređenja i gradnje (NN 78/15, 118/18, 110/19) ovlaštena projektirati. Građevinska struka može obavljati i poslove stručnog nadzora građenja građevina i izvođenja radova koje je prema Zakonu o poslovima i djelatnostima prostornog uređenja i gradnje (NN 78/15, 118/18, 110/19) ovlaštena projektirati arhitektonska struka. Arhitektonska struka može obavljati i poslove stručnog nadzora izvođenja radova na zgradama koje je prema Zakonu o poslovima i djelatnostima prostornog uređenja i gradnje (NN 78/15, 118/18, 110/19) ovlaštena projektirati građevinska struka, a za koje prema posebnom propisu nije potrebna kontrola glavnog projekta.

Sukladno članku 59. Zakona o poslovima i djelatnostima prostornog uređenja i gradnje (NN 78/15, 118/18, 110/19) **fizička osoba koja u stranoj državi** ima pravo obavljati poslove stručnog nadzora građenja ima pravo u Republici Hrvatskoj, pod pretpostavkom uzajamnosti, trajno obavljati te poslove u svojstvu ovlaštene osobe pod istim uvjetima kao i ovlašteni arhitekt odnosno ovlašteni inženjer, ako ima stručne kvalifikacije potrebne za obavljanje tih poslova u skladu s posebnim zakonom kojim se uređuje priznavanje inozemnih stručnih kvalifikacija i drugim posebnim propisima. Pretpostavka uzajamnosti ne primjenjuje se na državljana države ugovornice EGP-a i države članice Svjetske trgovinske organizacije.

Sukladno članku 60. Zakona o poslovima i djelatnostima prostornog uređenja i gradnje (NN 78/15, 118/18, 110/19) strana ovlaštena fizička osoba ima pravo u Republici Hrvatskoj trajno obavljati poslove stručnog nadzora građenja pod strukovnim nazivom koje ovlaštene osobe za obavljanje tih poslova imaju u Republici Hrvatskoj, ako je upisana u imenik stranih ovlaštenih arhitekata, odnosno imenik stranih ovlaštenih inženjera odgovarajuće komore, u skladu sa zakonom kojim se uređuje udruživanje u Komoru.

Sukladno članku 61. Zakona o poslovima i djelatnostima prostornog uređenja i gradnje (NN 78/15, 118/18, 110/19) ovlaštena **fizička osoba iz države ugovornice EGP-a** ima pravo u Republici Hrvatskoj povremeno ili privremeno obavljati poslove stručnog nadzora građenja u svojstvu odgovorne osobe pod strukovnim nazivom koji ovlaštene osobe za obavljanje tih poslova imaju u Republici Hrvatskoj, ako prije početka prvog posla izjavom u pisanom ili elektroničkom obliku izvijesti o tome odgovarajuću komoru, uz uvjet da dostavi podatke:

– povezane sa stručnim kvalifikacijama, potrebnim za obavljanje poslova stručnog nadzora građenja u državi iz koje dolazi i

– o pojedinostima svakog osiguranja ili drugog načina osobne ili kolektivne zaštite s obzirom na profesionalnu odgovornost.

Sukladno članku 62. Zakona o poslovima i djelatnostima prostornog uređenja i gradnje (NN 78/15, 118/18, 110/19) uz izjavu iz članka 61. Zakona o poslovima i djelatnostima prostornog uređenja i gradnje (NN 78/15, 118/18, 110/19) podnositelj mora priložiti:

– dokaz o državljanstvu

– potvrdu da njezin nositelj ima poslovni nastan u državi ugovornici EGP-a u svrhu obavljanja poslova stručnog nadzora građenja u svojstvu ovlaštene osobe

– uvjerenje kojim se potvrđuje da pravo na obavljanje profesionalnih poslova nije privremeno ili trajno oduzeto, s obzirom na to da se radi o profesiji koja ima utjecaj na javno zdravlje i sigurnost i

– dokaz o stručnim kvalifikacijama.

Ako se u državi iz koje dolazi strana ovlaštena osoba poslovi stručnog nadzora građenja obavljaju bez posebnog ovlaštenja ili ako obrazovanje i stručno osposobljavanje koji dovode do te profesije nisu regulirani, umjesto dokaza iz članka 62. Zakona o poslovima i djelatnostima prostornog uređenja i gradnje (NN 78/15, 118/18, 110/19) uz izjavu se prilaže dokaz da je podnositelj izjave profesionalne poslove obavljao u državi ugovornici EGP-a u punom ili nepunom radnom vremenu istovjetnog ukupnog trajanja najmanje godinu dana u posljednjih deset godina. Strana profesionalna osoba može početi pružati svoje usluge odmah nakon dane izjave iz članka 61. Zakona o poslovima i djelatnostima prostornog uređenja i gradnje (NN 78/15, 118/18, 110/19) uz koju dostavi potpunu dokumentaciju.

Sukladno članku 63. Zakona o poslovima i djelatnostima prostornog uređenja i gradnje (NN 78/15, 118/18, 110/19) stranoj ovlaštenoj osobi priznaje se osiguranje, odnosno jamstvo profesionalne odgovornosti u drugoj državi ugovornici EGP-a u kojoj ima poslovni nastan ako je osiguranik pokriven osiguranjem profesionalne odgovornosti ili drugim jamstvom koje je jednakovrijedno ili bitno usporedivo s obzirom na namjenu ili pokriće koje se osigurava, a u slučaju djelomične jednakovrijednosti strana ovlaštena osoba dužna je dodatno se osigurati za pokriće nepokrivenih aspekata: osiguranog rizika, osigurane gornje granice jamstva ili mogućeg isključenja iz pokrića.

Sukladno članku 64. Zakona o poslovima i djelatnostima prostornog uređenja i gradnje (NN 78/15, 118/18, 110/19) izjava iz članka 61. Zakona o poslovima i djelatnostima prostornog uređenja i gradnje (NN 78/15, 118/18, 110/19) podnosi se za svaku godinu u kojoj podnositelj namjerava privremeno ili povremeno pružati usluge u Republici Hrvatskoj. Komora ocjenjuje je li riječ o povremenom obavljanju poslova u smislu članka 61. Zakona o poslovima i djelatnostima prostornog uređenja i gradnje (NN 78/15, 118/18, 110/19) prema okolnostima pojedinog slučaja.

Sukladno članku 65. Zakona o poslovima i djelatnostima prostornog uređenja i gradnje (NN 78/15, 118/18, 110/19) prilikom podnošenja prve izjave iz članka 61. Zakona o poslovima i djelatnostima prostornog uređenja i gradnje (NN 78/15, 118/18, 110/19) Komora provodi postupak provjere inozemne stručne kvalifikacije u skladu s odredbama posebnog zakona kojim se uređuje priznavanje inozemnih stručnih kvalifikacija i drugim posebnim propisima i o tome izdaje potvrdu. Provjera ne odnosi se na arhitekte koji će u Republici Hrvatskoj obavljati poslove stručnog nadzora građenja i posjeduju dokaz o formalnoj osposobljenosti naveden u točki 5.7.1. Priloga V. i točki 6. Priloga VI. Direktive 2005/36/EZ i Direktive 2013/55/EU. Potvrda strane ovlaštene osobe za povremeno ili privremeno obavljanje poslova stručnog nadzora građenja u svojstvu odgovorne osobe upisuje se u evidenciju odgovarajuće komore.

Sukladno članku 72. Zakona o poslovima i djelatnostima prostornog uređenja i gradnje (NN 78/15, 118/18, 110/19) strana ovlaštena osoba koja u Republici Hrvatskoj obavlja poslove stručnog nadzora građenja u svojstvu odgovorne osobe, odgovara za teže i lakše povrede dužnosti i ugleda arhitekata, odnosno inženjera pred stegovnim tijelima odgovarajuće komore. U obavljanju poslova stručnog nadzora građenja u svojstvu odgovorne osobe u Republici Hrvatskoj strana ovlaštena osoba dužna je primjenjivati propise Republike Hrvatske i služiti se hrvatskim jezikom i latiničnim pismom.

Sukladno članku 73. Zakona o poslovima i djelatnostima prostornog uređenja i gradnje (NN 78/15, 118/18, 110/19) postupak priznavanja inozemne stručne kvalifikacije za obavljanje poslova stručnog nadzora građenja u svojstvu ovlaštene osobe, za osobe arhitektonske, građevinske, strojarske i elektrotehničke struke provodi i rješenje o tome donosi odgovarajuća komora na način propisan posebnim zakonom kojim se uređuje priznavanje inozemnih stručnih kvalifikacija te drugim posebnim propisima. Na osobe arhitektonske struke – arhitekte koji u Republici Hrvatskoj žele obavljati poslove stručnog nadzora građenja i posjeduju dokaz o formalnoj osposobljenosti naveden u točki 5.7.1. Priloga V. i točki 6. Priloga VI. Direktive 2005/36/EZ i Direktive 2013/55/EU primjenjuju se odredbe o automatskom priznavanju kvalifikacija. Uvjete i postupak za pružanje usluga na privremenoj i povremenoj osnovi te za priznavanje inozemnih stručnih kvalifikacija propisat će općim aktom Komore.

**Gospodarski subjekt Naručitelju prije potpisa ugovora , ukoliko nije ranije dokazao, dostavlja sljedeće dokaze da ključni stručnjaci 1, 2, 3 i 4 mogu obavljati poslove stručnog nadzora građenja:**

* **potvrda određene komore vezano uz ispunjavanje propisanih uvjeta za obavljanje poslova i djelatnosti stručnog nadzora građenja sukladno Zakonu o poslovima i djelatnostima prostornog uređenja i gradnje (NN 78/15, 118/18,110/19).**

**Za detaljne informacije o načinu ishođenja navedenih ovlaštenja molimo kontaktirajte odgovarajuću nadležnu Hrvatsku komoru arhitekata odnosno inženjera.**