***Prilog 1.***





**OPIS PREDMETA NABAVE  
(TEHNIČKE SPECIFIKACIJE PREDMETA NABAVE)**

**Nabava usluga stručnog nadzora nad izvođenjem radova na projektu ''Izgradnja i opremanje Osnovne škole Cavtat''**

**OPIS POSLOVA**

Nabava usluga stručnog nadzora nad izvođenjem radova na projektu ''Izgradnja i opremanje Osnovne škole Cavtat''

**Oznaka i naziv iz Jedinstvenog rječnika javne nabave CPV:**

71247000-1 Nadzor građevinskih radova

Dodatne oznake:

* 71310000-4 Savjetodavne tehničke usluge i savjetodavne usluge u građevinarstvu
* 71521000-6 Usluge nadzora gradilišta
* 71248000-8 Nadzor projekta i dokumentacija

Stručni nadzor se provodi kontinuirano do ishođenja uporabne dozvole, bezuvjetne primopredaje prostora/objekta, odnosno okončanog obračuna radova, a sukladno ugovorenom roku i operativnom planu izvedbe radova iz ugovora o javnoj nabavi radova.

Broj Obavijesti o nadmetanju u Elektronskom oglasniku javne nabave <https://eojn.nn.hr/> vezano na javnu nabavu radova- ''Izgradnja i opremanje Osnovne škole Cavtat'': 2023/S 0F2-0055551 (Broj objave u TED-u: 2024/S002-002273) Procijenjena vrijednost nabave radova: 12.530.463,29 EUR (bez PDV-a), Naručitelj: Općina Konavle.

**Usluge stručnog nadzora** podrazumijevaju provedbu stručnog nadzora građenja u odnosu na usklađenost građenja s građevinskom dozvolom, odnosno glavnim projektom i drugom projektnom dokumentacijom, Zakonom o gradnji (NN 153/13, 20/17, 39/19, 125/19), posebnim propisima i pravilima struke, odnosno obavljanje poslova u skladu s odredbama Pravilnika o načinu provedbe stručnog nadzora građenja, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/21), a naročito obavljanje sljedećih poslova:

− uvođenje izvođača u posao,

− svakodnevno nadziranje i kontrola izvođenja radova u odnosu na ugovor, tehničku i projektnu dokumentaciju, izdanu građevinsku dozvolu, Zakon o gradnji (NN 153/13, 20/17, 39/19, 125/19), Zakon o prostornom uređenju (NN 153/13, 65/17, 114/18, 39/19, 98/19), Zakon o građevinskoj inspekciji (NN 153/13) te ostalim zakonima i propisima koji reguliraju predmetno područje i djelatnost,

− praćenje i kontrola trošenja sredstava po namjeni, dinamici i visini (kontrola: izmjera, građevne knjige, situacija, proračuna ev. razlika u cijeni, obračuna, fotografiranje),

− u slučaju potrebe za izvođenjem izvantroškovničkih radova, na zahtjev izvođača za odobrenjem izvođenja istih sa pisanim obrazloženjem i analizom cijene ovjerava zahtjev i upućuje ga Naručitelju/investitoru na odobrenje,

− praćenje realizacije planirane dinamike financiranja, utroška sredstava u odnosu na postavke iz investicijskog programa, režijskih sati radnika i mehanizacije, poduzimanje odgovarajućih mjera ako se ocijeni da će doći do prekoračenja investicijskog iznosa,

− pravovremeno izvještavanje o dinamici i kvaliteti radova, te dinamici financiranja, što uključuje tjedno i mjesečno izvješće prema Naručitelju,

− održavanje ugovornih rokova (utvrđivanje rokova početka, uvođenje u posao, primopredaja gradilišta, praćenje odvijanja radova sukladno operativnom planu te interveniranje u slučaju odstupanja od plana, kontrola da li gradilište raspolaže s radnicima odgovarajuće kvalifikacijske strukture i odgovarajućom mehanizacijom prema operativnom planu, pregled eventualnog rebalansa plana, kontrola među-rokova),

− kvaliteta radova (vizualni pregled, kontrola i pregled dokumentacije kojom izvođač dokazuje kvalitetu u pogledu rezultata ispitivanja i učestalosti, pregled rada terenskih laboratorija izvođača, prisustvovanje kod uzimanja uzoraka za ispitivanje, preuzimanje radova, preuzimanje opreme, organiziranje kontrolnih ispitivanja, po potrebi, prisutnost pri ispitivanjima kvalitete izvedenih radova),

− organiziranje pregleda po specijaliziranim stručnjacima, poduzimanje mjera za otklanjanje nedostataka i dr.

− provjera izgradnje prema građevinskoj dozvoli i izvedbenom projektu (geodetska kontrola visinskih i dužinskih kota, tlocrtnih gabarita, radijusa),

− provjera pridržavanja svih mjera zaštite na radu od strane izvođača radova,

− sastavljanje izvješća o izvedbi građevine,

− ovjera okončane situacije koju izvođač ispostavlja nakon izvršene konačne primopredaje ugovorenih radova, a sve na osnovu količina ovjerenih u građevinskoj knjizi od strane nadzornog inženjera, uz sastavljanje i potpisivanje odgovarajućeg zapisnika o okončanom obračunu, najkasnije u roku 30 radnih dana od dana konačne primopredaje radova te po ishođenju uporabne dozvole; konačna primopredaja radova obaviti će se u roku 15 dana od dana ishođenja uporabne dozvole, uz uvjet da su radovi izvedeni bez primjedbi, uz sastavljanje i potpisivanje zapisnika o konačnoj primopredaji; Povjerenstvo za primopredaju radova i za sastavljanje konačnog obračuna radova imenuje Naručitelj u pisanom obliku,

− ostalo (organiziranje redovitih tjednih koordinacija izvođača, nadzora i Naručitelja/investitora, kontrola unošenja podataka u građevinski dnevnik, kontrola i ovjeravanje situacija i mjesečnih izvješća o napretku radova u roku 5 radnih dana od dostave istih, razni izvještaji i analize, mjesečna izvješća u vezi s napredovanjem radova i financijske problematike, sređivanje dokumentacije na gradilištu za tehnički pregled, izrada završnog izvješća glavnog nadzornog inženjera, koordiniranje rada pojedinih sudionika u izgradnji, sudjelovanje u postupku tehničkog pregleda, obavljanje drugih poslova ako je za to ovlašten od Naručitelja).

U slučaju opravdanog produžetka radova uz pisano odobrenje Naručitelja/investitora, stručni nadzor može upisom u građevinski dnevnik odobriti produžetak izvođenja radova.

Projektno-tehnička dokumentacija vezana za izvođenje radova na izgradnji i opremanju Osnovne škole Cavtat nalazi se na poveznici <https://www.opcinakonavle.hr/javna-nabava-i-i-ugovori-opcina-konavle/>